Document ID: 32007R0327

UREDBA KOMISIJE (ES) št. 327/2007
z dne 27. marca 2007
o odstopanju v letu 2007 od Uredbe (ES) št. 1445/95 glede datumov izdaje izvoznih dovoljenj za goveje in telečje meso
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1) in zlasti člena 29(2) Uredbe,
ob upoštevanju naslednjega:
(1)
Člen 10(1) Uredbe Komisije (ES) št. 1445/95 z dne 26. junija 1995 o pravilih za uporabo uvoznih in izvoznih dovoljenj za goveje in telečje meso ter o razveljavitvi Uredbe (EGS) št. 2377/80 (2) določa, da se izvozna dovoljenja izdajajo v sredo, ki sledi tednu, v katerem so bili vloženi zahtevki za dovoljenja, če med tem časom Komisija ni izvedla nobenih posebnih ukrepov.
(2)
Glede na praznike v letu 2007 in neredno objavljanje Uradnega lista Evropske unije med temi prazniki je obdobje med vložitvijo zahtevkov in dnem izdaje dovoljenj prekratko za zagotovitev ustreznega upravljanja trga, zato je treba to obdobje podaljšati.
(3)
Ukrepi, predvideni s to uredbo, so v skladu z mnenjem Upravljalnega odbora za govedino in teletino -
SPREJELA NASLEDNJO UREDBO:
Člen 1
Z odstopanjem od člena 10(1) Uredbe (ES) št. 1445/95 se dovoljenja za leto 2007, za katera se zahtevki vložijo med obdobji, določenimi v Prilogi k tej uredbi, izdajo na ustrezne datume, določene v navedeni prilogi.
Odstopanje se uporabi pod pogojem, da pred navedenimi datumi izdaje ni bil sprejet noben poseben ukrep iz člena 10(2) Uredbe (ES) št. 1445/95.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. marca 2007

Labels: 3
17
15